text: Efterskoleelever får hjælp efter hashskandale
  08 februar 2014 kl. 14.50
  Fire elever drak hash på Ølgod Efterskole ved Varde. Der skriver Jydske Vestkysten lørdag.
  Et glas kakao blandet med hash blev en farlig cocktail for en efterskoleelev, der efterfølgende blev indlagt med kraftig hjertebanken. Selvom han nu er udskrevet igen, er han og tre medsammensvorne elever blevet smidt ud af Ølgod efterskole.
  Men der er også hjælp på vej. Ifølge Jydske Vestkysten er skolens bestyrelse nemlig i gang med at finde en ny skole til eleverne:
  - Det er jo synd for børnene at få deres skolegang afbrudt, selvom de har begået en dumhed. Det er så tæt på eksamen, så vi håber, vi får sat dem på plads igen, siger bestyrelsesformand Poul Erik Pedersen til Jydske Vestkysten.
  